খবর অনলাইন: ভারতে ইসলামি জঙ্গি গোষ্ঠী আইএস-এর রিক্রুটার মহম্মদ সফি আরমার সিরিয়ায় মার্কিন দ্রোণ হানায় নিহত হয়েছে বলে জানা গিয়েছে। নয়াদিল্লির গোয়েন্দা সূত্রে বলা হয়েছে, ঘটনাটি কয়েক দিন আগে ঘটেছে। তাঁরা রবিবার রাতে মার্কিন গোয়েন্দা সূত্রে এই খবর পেয়েছেন। ভারতের গোয়েন্দা সূত্রটি বলেন, “আমরা আমাদের লোক দিয়ে খবরের সত্যাসত্য যাচাই করছি। তবে প্রাথমিক খবরে যা জানা গিয়েছে তাতে বলা যায় তার মৃত্যুর খবর সম্ভবত সঠিক।”